description: Почти всички обекти са с нови собственици или дългосрочни наематели. Най-много взеха "Билла", "Т-Маркет" и "Техномаркет"

title: Година след затварянето Penny разпродаде магазините си

maintext:
Компанията е получила с 20% по-ниска от очакваната цена при варианта раздяла на обектите на три между "Билла", "Т-Маркет" и нов играч от Близкия изток, както и при офертата всичко накуп от българска компания
© Анелия Николова
Година след като взе решение да напусне българския пазар, германската верига Penny е на финала на раздялата с недвижимите си имоти. В най-голямата разпродажба на овакантени магазини темпото е забележително - от общо 49 обекта само пет не са продадени или отдадени под наем.Сделките ставаха през "Рила проект" – дружеството за недвижими имоти на REWE Group, която освен собственик на "Пени маркет" притежава и "Билла България". Общата оценка на магазините и земята под повечето от тях и на 15-те незастроени терена беше над 100 млн. лв. през 2014 г. и падна на 62 към края на миналата година.Полученият приход от продажбите е неясен. Любопитно е обаче кой е избрал да се разшири: най-много обекти са отишли към по-голямата сестра "Билла" (11 магазина, 2 терена и логистичен център). Следващият по мащаби нов стопанин е веригата "Т-Маркет" (12 обекта, от които 9 под наем за 20 години). Третият в листата е "Техномаркет". Веригата за техник не плаща на основния си наемодател - "Глориент", но явно е търсила разнообразяване, защото е наела шест магазина. Останалите пазаруващи са по-малки регионални вериги или например куриерската компания "Еконт", която е трансформирала помещенията в логистични центрове.Според неофициална информация в началото са обсъждани три варианта за продажба или отдаване под наем на магазините. Първият предвиждал обектите да бъдат разделени сред три големи вериги - "Билла", "Максима" ("Т-Маркет") и нов играч от Близкия изток с турски собственик.Вторият включвал продажбата на всички обекти в комплект на една компания с български капитал. И двата варианта обаче се провалили, тъй като предложената цена била с около 20% по-ниска от очакваната.Така "Рила проект" пристъпва към третия вариант - разпродажба или отдаване под наем "на парче". Следва рекламна кампания, а потенциалните клиенти имат възможност в продължение на четири месеца да заявят интерес за всеки отделен обект, да получат индикативни цени, да разгледат сградите и парцелите и да направят своите ценови предложения.Кандидатите са над 800. Компанията избира най-изгодните оферти, изпраща ги за одобрение в централата в Германия, изчаква отговора и сключва договори.Първият купувач с предимство е "Билла", която е от семейството на REWE Group. Логично веригата получи право да избере обекти, които да превърне в свои магазини.През февруари 2016 "Рила проект" обособи логистичната база в Столник, шест магазина и прилежащите им земи, както и два новозакупени терена в София в отделно дружество - "РЕВЕ проект", което през март стана собственост на "Билла недвижимости". Капиталът на дружеството е оценен на 32.6 млн. лв., но цената на сделката е заличена от договора в Търговския регистър. В крайна сметка веригата купи 11 магазина на Penny (шест в София, два във Варна и по един в Пазарджик, Монтана и Поморие).Цената за логистичния център е 1.262 млн. евро, става ясно от документи в Търговския регистър. През това лято "Билла" се раздели със своята логистична база, тъй като логично две са ненужни. Германската верига я беше изградила срещу 23 млн. лв. преди шест години. Сега я продаде на новоучредената компания "М Лоджистик", зад която по два източника на "Капитал" стоят интереси на веригата "Фантастико". Според документите по вписването сделката е на стойност 14.2 млн. лв.Втората голяма пакетна сделка е с "Максима България" - собственик на веригата хипермаркети "Т-Маркет". Компанията купи 3 от обектите на Penny в страната, а други 9 нае дългосрочно за период от 10+10 години. Нови магазини "Т-Маркет" вече има в Берковица, Бяла Слатина, Павликени, Попово, Ловеч, Козлодуй, Омуртаг, Разлог, Гоце Делчев, Раднево, Радомир и София.Шест обекта Penny са отдадени дългосрочно под наем на "Техномаркет". Веригата за техника през последните 1-2 години се раздели с много магазини, а сега под контрола на Делян Пеевски спря да плаща на компанията, която й предоставя под наем повечето обекти.Куриерската компания "Еконт" е собственик на други два, които използва за логистични цели. Два магазина (в Чирпан и Нова Загора) са притежание на старозагорската верига супермаркети СиБиЕс.Останалите обекти са продадени или отдадени на малки регионални търговски фирми, по-голяма част от които са работили на франчайз с ЦБА, но сега са самостоятелни обекти, уточниха от "Рила проект".Засега не е продаден нито един от 15-те незастроени терена – притежание на Penny. Кандидати има, но от централата майка в Германия задържат сделките, вероятно заради счетоводни цели. Очаква се до края на годината "Рила проект" да се влее в друго дружество на REWE Group и евентуалните продажби на останалата собственост на Penny да започнат през януари следващата година, заявиха от дружеството.Така от разпродажбата на Penny станаха ясни две тенденции - първо, няма щедра нова верига, която иска силен старт в България с много обекти накуп. И, второ, активните в шопинга са били "Билла" и "Т-Маркет", вероятно защото като размер и локация им пасват някои обекти. Иначе освободеният пазар за над 200 млн. лв. (колкото бяха годишните продажби на Penny) се разпредели по-шарено заради затварянето на Carrefour и трудностите на "Пикадили" и всички активни вериги отчитат ръст в продажбите.


description: 10.09, София"Традиция, класика и джаз" – концерт със солисти Франсоа Салк (виолончело), Самюел Струк (китара) Михаил Живков (кларинет), В...

title: Календар - Капитал

maintext:
"Традиция, класика и джаз" – концерт със солисти Франсоа Салк (виолончело), Самюел Струк (китара) Михаил Живков (кларинет), В двореца на "Врана", начало 19:30 ч.
11.09, Будапеща
Бирфест – дегустация на бира, концерт на Стефан Вълдобрев, Сигнал, Обратен ефект и др. В парк "5 октомври". Детайли: Facebook: Thebeerfest
до 11.09, София
"Кралицата на феите" по пиесата на Уилям Шекспир "Сън в лятна нощ", диригент Патрик Ертън. В двореца "Врана", начало 19:30 ч.
до 11.09, Варна
11.09, Лондон
до 15.09, София
16.09, София
"Про-Ам Тенис турнир Банкя" – с участие на професионалисти и аматьори. Такса – 100 лв. на отбор, начало 9 ч.
до 25.09, Аспен
Memoria del silencio – дебютната фотографска изложба на Жана Йoрданова. В споделено работно пространство Soho
до 30.10, Лондон

fasttext_language: bg


description: За акцията на МВР и прокуратурата след клипа с пиянски реплики за премиера

title: Да те привикат за обида към властта

maintext:
[screenshot,YouTube]
Дело за хулиганството, обичат да се шегуват юристите, се образува тогава, когато няма данни за друго престъпление, но трябва да има обвинение. Този особен текст от Наказателния кодекс е характерен за бившите тоталитарни държави, защото неговата аморфност лесно може да го преврърне в удобен инструмент срещу всеки, чието поведение може да притесни с нещо властта.Такъв е случаят с Методи Бачев, собственик на иначе любима на ГЕРБ строителна фирма - "Агромах". Преди дни в един регионален сайт беше публикуван клип от събора в благоевградското село Черниче, на който видимо почерпеният Бачев се обръща на всеослушание към актьора Красимир Радков с думите: "Е, Краси, искам да ти кажа, че кметът на Симитли е е*ал Бойко Борисов, знаеш ли го ти т'ва? Искам с'а да се отпуснеш и да се пра'иш на Бойко Борисов"Клипът, както можеше да се очаква, набра популярност в интернет и няма и ден по-късно, полицията в Благоевград се самосезира, образува проверки и привика Методи Бачев и собственика на сайта, разпространил видеото. Бачев е прекарал 12 часа в ареста по полицейска заповед за задържане.Запретнали ръкави, полицаи и прокурори успели да "снемат обяснения" от редица свидетели, също герои в клипа. Всестранната и пълна проверка, както както повелява клишето, налага да бъдат разпитани освен Радков и фолкпевеца Константин, циганския оркестър и хора от публиката, чули с ушите си дръзката и цинична реплика.Извънредните действия на полицаи и прокурори видимо се отличават от поведението на властите при инцидента с Христо Стоичков, който миналата седмица беше обвинен, че е нападнал папарак и шофьора му. Не по-малко отвратителни, при това измислици, срещу критикуващи управлението хора в подкрепящи властта медии остават незабелязани от органите на реда.Светкавичната реакция на правоохранителните институции, когато е засегнат някой "висок етаж", показва, че и в България вече не е трудно да се озовеш в ареста заради обида на управляващите - както отдавна се практикува в Русия и Турция.*Бачев уточни пред "Капитал", че не е бил задържан, а само привикан за обяснения.


description: Какви са позициите на двамата кандидати за американски президент относно данъците, заетостта, имиграцията и външната политика

title: Клинтън и Тръмп сблъскват различни визии за САЩ

maintext:
1
2 © Reuters
1
2 © Reuters
TPP и казва, че ще отвори отново преговорите по вече сключени споразумения и ще изтегли САЩ, ако условията му не бъдат спазени. Обвинява американски търговски партньори като Мексико и Китай в нечестни търговски практики и валутни манипулации и заплашва да наложи мита и други наказателни мерки.
Досега американската предизборна кампания е движена повече от персонални сблъсъци, отколкото от различия в политиката. Но кои все пак са ключовите теми и какви са позициите на двамата кандидати за президент на САЩ – демократа Хилъри Клинтън и републиканеца Доналд Тръмп, обобщава ВВС.Клинтън иска да се справи с неравенството в доходите, като увеличи данъците за богатите. Същевременно тя призовава за по-големи данъчни облекчения за разходите за здравеопазване и образование за семействата от средната класа. Според изследвания на икономисти най-богатите, съставляващи 1% от населението, ще платят приблизително три четвърти от повишението на данъците, включено в плана на Клинтън.Анализатори твърдят, че плановете на Тръмп ще струват на правителството около 5.9 трлн. долара под формата на пропуснати приходи в рамките на десетилетие. Сред предложенията му са да намали данъчните ставки за доходите на физически лица от седем на три и да ореже корпоративния данък. Така доходите на хората, които печелят най-много и съставляват 1% от населението, ще се увеличат значително, докато тези на бедната една четвърт от американците ще се покачат най-много с 1.9%.Клинтън иска да създаде работни места, като инвестира в модерното производство, технологиите, възобновяемата енергия и малкия бизнес. Тя също така планира да стимулира обучението на работното място, частично финансирано от приходите от данъци от по-богатите американци. Според нея плановете й ще създадат 10 млн. работни места.Тръмп твърди, че ще създаде 25 млн. работни места за 10 години. По думите му прекалено много работни места са загубени заради преместване на производството в други страни. Планира да намали корпоративния данък до 15% от сегашните 35% и твърди, че инвестирането в инфраструктура, орязването на данъците и премахването на регулациите ще насърчат създаването на заетост.Клинтън призовава към всеобхватна имиграционна реформа, включваща средства за това имигрантите без документи да получат постоянно право на пребиваване и в крайна сметка американско гражданство. Тя настоява за увеличаване на броя сирийски бежанци, които да бъдат разселени в САЩ, но след "внимателна проверка".Това е ключова тема за Тръмп. Той иска да се построи стена по границата с Мексико и да се ограничи легалната имиграция. Републиканският кандидат отстъпи от по-ранните си призиви за депортация на над 11 млн. нелегални имигранти и временно затваряне на границите за всички мюсюлмани, но не ги отхвърли официално. По думите му политиката за прием на бежанци от региони като Близкия изток представлява сериозна заплаха за националната сигурност.Докато беше държавен секретар, Клинтън си спечели репутацията на ястреб във външната политика. Тя подкрепяше войната в Ирак и бе сред основните поддръжници на бомбардировките в Либия. Призовава за по-голяма роля на Вашингтон в борбата с ИДИЛ в Сирия, включително налагането на зона, забранена за полети, и въоръжаването на сирийските бунтовници, въпреки че е против изпращането на наземни сили. Твърдо подкрепя американската роля в НАТО като начин за подсилване на европейските съюзници и за противостоене на Русия.Тръмп критикува войната в Ирак и други американски военни действия в Близкия изток. Призовава за по-близки връзки с Русия на Владимир Путин. Същевременно заема твърда позиция спрямо ИДИЛ и дори на моменти казва, че САЩ трябва да вкарат наземни сили в борбата с групировката. Според него Америка плаща прекалено голяма част от сметка на НАТО и другите страни трябва да харчат повече за собствената си защита.Клинтъноттегли подкрепата си за международната търговска сделка, наречена Тихоокеанско споразумение за свободна търговия (TPP), за която посредничеше, когато беше държавен секретар. "Трябва да търгуваме с останалия свят. Но не успяхме да осигурим базовата предпазна мрежа, от която се нуждаят американските работници, за да могат да се състезават и да печелят в глобалната икономика", заяви тя.Тръмп казва, че търговските сделки трябва да защитават американската индустрия. Той се обявява твърдо против


description: Андрей Бабиш има над 250 компании - от химически до медийни

title: Чехия подготвя закон срещу министър милиардер

maintext: Чешкият парламент може да гласува още в сряда закона "Бабиш" - опит да се ограничи акумулирането на медии, бизнес и политическа власт, чието олицетворение според някои е финансовият министър Андрей Бабиш.Той е най-големият частен работодател в централноевропейската страна с над 30 000 работници в над 250 компании - от химически до вестници и клиники за оплождане ин витро.Предложените промени в закона за конфликта на интереси, подкрепяни от правителството и някои опозиционни фракции, ще забранят на бъдещите членове на кабинет да контролират компании или да притежават дялове в медии. Фирми, в които те притежават над 25 на сто, ще загубят достъпа си до обществени поръчки, неавтоматични субсидии и инвестиционна помощ.Според предложения закон, ако Бабиш участва в следващия кабинет или го оглави като премиер, ще трябва да намали своя дял в основната си холдингова компания Agrofert под 40 на сто или да го прехвърли на доверителен фонд, както и да прекрати участието си медии. В Чехия компанията е получила 5.5 милиарда крони (228.48 милиона долара) чешки и евросубсидии между 2006 и 2014 г. според последните данни, публикувани от Agrofert. Според компанията тези суми включват селскостопански субсидии, еднакво достъпни за всички фермери, и екологични инвестиционни помощи, одобрени от предишни правителства.Една от поправките, предложена от депутата Ян Хвойка от социалдемократическата партия на премиера Бохуслав Соботка, ще забрани притежаването на медии от членове на кабинета.Бабиш купи два от малкото всекидневници в страната и най-популярната радиостанция през 2013 г., довеждайки до напускането на десетки служители. "Медиите трябва да играят контролираща роля. Разбира се, когато член на правителството притежава влиятелна медия, тя не изпълнява тази роля", заяви Хвойка пред Reuters.Бабиш признава, че има конфликт на интереси, но твърди, че никога не е злоупотребявал с позицията си.Той е енергичен бизнесмен милиардер, очертаващ се като най-популярния политик в страната (изборите са през октомври 2017 г.), въпреки че е едва от 5 години в политиката. Той предлага на чехите нещо различно от старите партии, компрометирани от корупция, но опонентите, които виждат в него заплаха за демокрацията, го принуждават да избира между търговската си империя и политическата власт.Някои го сравниха с бившия италиански премиер Силвио Берлускони, който съчетаваше медии и бизнес с политическа власт. "Целта на предложенията е да не може един човек да подпише решение от името на държавата в 8:10 ч., а в 8:20 ч. да нарежда на компанията, която контролира, в кои обществени поръчки да участва", каза Мартин Плишек, депутат от опозиционната партия ТОП09, която предложи някои от поправките.


description: Космическата компания на милиардера Blue Origin разработва ракета носител за многократна употреба, с която ще може да се конкурира със SpaceX на Илон Мъск

title: Новата ракета на Джеф Безос

maintext:
Космическата компания на Джеф Безос Blue Origin предприема следващата си стъпка в надпреварата за изследване на небесата. В понеделник милиардерът, създател на Amazon.com, представи проектите й за ракета носител, която може да се използва многократно. Тя ще носи името на първия американец, излязъл в околоземна орбита – Джон Глен, пише Fortune.
New Glenn ще бъде разработена в две версии и ще се използва както за изстрелване на търговски сателити в орбита, така и за космически превози на пътници, обяснява Безос. Плановете са полетите й да започнат до края на десетилетието, а успешното им реализиране би наредило Blue Origin в пряка конкуренция със SpaceX на милиардера Илон Мъск, която вече шест пъти успя да приземи своята първа степен на ракетата носител Falcon 9.
И в двете версии на New Glenn първата степен на ракетата ще се задвижва от седем метанови двигателя BE-4. За изпълнението на проекта от Blue Origin вече изграждат космическа площадка и тестов център в Кейп Канаверал, както и производствени мощности в Kennedy Space Center. От компанията възнамеряват също така да продават двигателите BE-4 и на съвместния концерн United Launch Alliance (ULA) на военните мастодонти Boeing и Lockheed Martin за новата им ракета Vulcan, отбелязва Fortune.
Подобно на SpaceX и тяхната Falcon дружеството на Безос също има за цел да приземява първата степен на ракетата си на специална площадка за кацане, така че да може да бъде ремонтирана и използвана повторно. Досега SpaceX приземиха Falcon два пъти на земя и четири пъти на платформа в океана. Компанията на Мъск очакваше да постигне седми успешен опит на 3 септември, но ракетата им беше унищожена по време на рутинни предстартови тестове два дни преди насрочената дата за изстрелването й. Причината за инцидента, който доведе до разрушаването на сателит на стойност 200 млн. долара, се разследва, припомня изданието.
Извън новоразкритите планове за New Glenn от Blue Origin тестват и по-малка ракета за многократна употреба и космически кораб – проектът носи наименованието New Shepard и е замислен като програма за космически туристи, които ще бъдат изпращани на височина от около 62 мили (100 километра), така че да могат да прекарат няколко минути в микрогравитация. От компанията все още не продават билети за тези полети. По-рано през годината Безос коментира пред Reuters, че ако тестовите полети продължат по план, пилотите на Blue Origin могат да започнат да летят по програмата следващата година, а първите пасажери да бъдат изпратени в Космоса през 2018 г., пише още Fortune.


description: Концепцията на веригата идва в България година след световния й дебют

title: Новият магазин на Lidl: по-просторен и по-зелен

maintext:
Текст под снимка"Всички следващи магазини "Лидл" в България, които са самостоятелни обекти, ще бъдат построени по новия модел. До края на годината предстои да бъдат отворени магазинът в Sofia Ring Mall и първият обект на веригата в Благоевград. През 2017 г. планираме да открием поне още 5", каза Милена Драгийска-Денчева, управител на "Лидл България"
© АНЕЛИЯ НИКОЛОВА
30% по-малко енергия ще ползва новият обект.
роменен е дизайнът, има повече пространство за клиенти и служители, повишена е енергийната ефективност на сградата и са ползвани "по-зелени" материали и технологии. Дискаунт веригата ще ползва модела за следващите нови обекти, като постепенно ще се променят и старите.
Десетият в света
Мисли се и за редизайн на съществуващите магазини, но той ще бъде осъществяван по-плавно, тъй като най-старите от тях са на шест години, а средната възраст е 3.5 г. Като начало ще бъдат обновени първият Lidl в "Младост", този на ул. "Резбарска" и обектът в "Дружба".
Какво е различно
Строителното петно е с големината на стандартното за останалите магазини. Търговската площ обаче е разширена благодарение на вътрешно преструктуриране. В новия Lidl тя е около 1100 кв.м, което е постигнато, като "социалните помещения" (тези за служителите) са изместени на втория етаж. Това е позволило не само да бъде разширена търговската зала, но и те да бъдат увеличени от 90 на 200 кв.м и в тях да има повече дневна светлина.
Средно в магазин на веригата работят 17 служители, като в някои обекти, например по морето, сезонно броят им се увеличава до 35 - 50.
"Най-новият магазин на Lidl ще получи BREEAM сертификат за постигането на най-високото "Изключително" ниво за първи път в България", коментира Андреа Момерин, BREEAM награден оценител 2013.
В духа на европейските директиви хладилната инсталация и климатичната система работят с безвреден за околната среда хладилен агент. Климатизацията на сградата е разработена така, че да използва за отопление през зимата отпадната топлина от хладилното оборудване. Вентилацията на магазина позволява за темпериране на постъпващия пресен въздух в помещенията да се използва топлината/студът от излизащия отработен въздух.
Като следваща стъпка предстои монтирането на фотоволтаични панели на покрива на магазина и 2 станции за зареждане на електрически автомобили на паркинга.
Първият магазин на Lidl в България, построен изцяло по новата концепция, която веригата въвежда в световен мащаб, отваря на 12 септември в жк "Младост" в София. П"И в новата концепция с променените дизайн и архитектура клиентите ще открият това, което е най-характерно за ДНК-то на Lidl – оптимално съотношение качество - цена. Откриването на този магазин е потвърждение за нашия дългосрочен инвестиционен ангажимент и развитие на бизнеса в страната", каза Милена Драгийска-Денчева, управител на "Лидл България".Тя поясни, че българският магазин отваря врати по-малко от година след премиерата на новата концепция в Италия. Той е 20-ият за София, третият за "Младост" и десетият "Лидл" в света, притежаващ BREEAM сертификат за устойчива сграда от най-високо ниво."Всички следващи магазини Lidl в България, които са самостоятелни обекти, ще бъдат построени по този модел. До края на годината предстои да бъдат отворени магазинът в Sofia Ring Mall и първият обект на веригата в Благоевград. През 2017 г. планираме да открием поне още 5", каза Милена Драгийска-Денчева. Веригата навлезе на българския пазар през 2010 г., вече има 81 магазина. През миналата година приходите на компанията са почти 648 млн. лв., което я поставя на второ място при ритейлърите след "Кауфланд", с която имат един германски собственик.Най-новият обект има модерен дизайн на фасадата и интериора, значително увеличено вътрешно пространство, много дневна светлина и подобрена подредба на продуктите. В интериора са използвани естествени материали (дъб) при облицовката на регалите.В рамките на търговската зала коридорите са увеличени с 10%, за да е по-голямо удобството за клиентите. Премахнати са окачените тавани, което позволява при обичайната височина да се създаде усещане за по-голямо пространство. Подобрена е видимостта в средата на помещението. Всичко това е увеличило разходите за строителство с не повече от 10%.Сред нововъведенията за служителите са модерно обзаведени социални помещения, включително зала за обучения и срещи, удобни помещения за хранене и почивка.Един от акцентите в новата концепция на Lidl е енергийната ефективност на сградата. Това е първата и единствена по рода си интелигента сграда в ритейл сектора в България, проектирана и изпълнена с фокус върху опазването на околната среда, твърдят от веригата.При строежа на сградата са използвани дълготрайни строителни материали и високо ефективни системи за изолация, благодарение на които магазинът има възможно най-високо качество на въздух, дневна светлина и акустика. Той е оборудван със система за управление на сградни инсталации, която позволява автоматично управление и мониторинг на всички инсталации и точки на консумиране на енергия.Благодарение на всички тези мерки магазинът използва с 30% по-малко енергия, отколкото ако бе проектиран и изпълнен като стандартна сграда.


description: За тях е отделена палата номер 10

title: Есенният панаир в Пловдив се обръща към стартиращи компании

maintext:
Много от компаниите са създадени от специалисти, завърнали се от чужбина
© Капитал
3D
-р Александър Кандиларов и Иван Найденов. През годината те регистрират "Неоптерикс"
, която събира и доставя информация чрез дистанционно пилотирани апарати.
"За създаването на фирмата и за закупуване на летателна техника ще използваме лични средства, мои спестявания от работата ми в Норвегия, където доставях данни за нефтени компании", обяснява Кандиларов. Освен знанията си включва и летателните умения на Иван Найденов - офицер от резерва, който има армейски опит в работа с дрони. "Като стартов капитал ще ни бъдат необходими минимум 50 000 евро за закупуване на един или два професионални дрона", счита Кандиларов. Решил е в началото да инвестира собствени средства, но когато бизнесът се разрасне, ще премине към търсене
на привлечен капитал. Първите контакти и очакваните първи договори за работа на "Неоптерикс"
са с големи компании, които притежават земя и я обработват.
Международният технически панаир в Пловдив преформатира своя профил в посока роботи, върхови технологии, дигитализация, комуникации ивиртуална реалност. Това каза при откриване на изложението Иван Соколов, председател на съвета на директорите на "Международен панаир Пловдив". За целта палата №10 е предоставена на фирми от изложението "Робохайтех", включително и за стартиращи компании.Според проф. Димо Зафиров от Института за космически изследвания и технологии към БАН през 2010 г. в страната ни е имало само две стартиращи компании, които са се занимавали с дрони, сега годишно се създават по около 20 нови компании, а към 2020 г. стартиращите компании ще бъдат по 30-35 годишно. Най-голям е относителният дял на новите фирми, които се занимават с фото- и видеозаснемане, където стартовият капитал не надхвърля 3000 до 5000 лева.Тенденцията обаче е в страната ни да се завръщат специалисти, които са завършили и работили в ЕС в областта на високите технологии за дрони, и те именно създават собствени фирми, с които искат да стъпят на българския и на международните пазари. Прогнозата на професор Зафиров е, че в България инвестициите ще бъдат насочени на първо време към асемблиране на дрони, с които да се наблюдават рискови явления за жителите на определен район. Става дума за инвестиции в размер на не повече от 30 000 - 50 000 лева на година, осигурени от програми като "Наука и образование за интелигентен растеж" и "Иновации и конкурентоспособност". Перспективни за стартиращия бизнес с безпилотни летателни апарати са софтуерни платформи, с които да се обработват резултатите от наблюденията от въздуха.Сред участниците в изложението са д"Ню тех лаб" е сред другите участници. Тя е регистрирана в Пловдив и разработва автономни летателни апарати и наземната станция за управлението, оборудването и софтуера. Компанията е регистрирана през 2014 г. и има четирима съдружници Димитър Попов, Николай Попов, Кирил Димитров, Румен Димитров. Главният конструктор е Румен Димитров, който има дълъг опит в създаването на летателни апарати. Те работят изцяло със собствени средства."Завърших висшето си образование в Мюнхен, после работих в автомобилната индустрия, като участвах в екип, който разработваше адаптивни асистенти за автомобилите Audi", разказва Кирил Димитров. Този опит прилага и в летателните апарати, които създават. "Ню тех лаб" има ниски разходи за развойна дейност, така че очаквам продуктът ни да бъде на много конкурентна цена. Наша цел са бизнеси, а не крайни клиенти, създаваме автономни системи, които да се използват в цели отрасли", обяснява Димитров.На изложението компанията показва няколко безпилотни самолета, най-големият от които е 3-метров планер. Той би могъл да служи дори за охрана на границите. Кирил Димитров прогнозира, че компанията му ще осъществи първите продажби през 2017 г. Това ще бъде 3-метров планер, който превъзхожда масовите дрони - квадрокоптерите, с това, че стои във въздуха 4 часа, а те до 40 - 50 минути.


title: Графика деня: Инфлацията в ЕС през август остава на стабилно ниво от 0.3%

maintext:
K:Reader
Нов и модерен инструмент, който пренася в дигитална среда усещането от четенето на хартия.
Прочетете целия вестник или списание без да търсите отделните статии в сайта.
Капитал Брой 36 // 10.09.2016 Прочетете Капитал Daily Брой 176 // 16.09.2016 Прочетете Капитал Light Брой 36 // 10.09.2016 Прочетете


description: Успешната за акциите първа седмица на септември продължава. DAX отваря с 0.07% нагоре, поведен от акциите на Deutsche Boerse, които поскъпват с...

title: Европейските борси започнаха сесията с годишен връх

maintext: Успешната за акциите първа седмица на септември продължава. DAX отваря с 0.07% нагоре, поведен от акциите на Deutsche Boerse, които поскъпват с 1.13%. На борсата в Париж основният индекс CAC 40 се покачва с 0.07%, а поскъпващите емисии оглавяват BNP Paribas (1.26%) и Societe Generale (1.25%). FTSE 100 се покачи с над половин процент, оставайки под най-високата си стойност за годината от 6 941 пункта от средата на юли. В основата е поскъпване са акциите на софтуерната компания Micro Focus, които покачват цената си с близо 22%. Компанията обяви, че ще се слее със софтуерната част на HP Enterprise, образувайки най-голямата компания в бранша на Острова.Информацията е актуална към 10:30ч.


description: Страната разполага с технологии и ресурси, но не е имунизирана срещу глобалните рискове

title: Минната индустрия в България има потенциал за растеж

maintext:
В България има много добри условия за правене на бизнес, стига да имаш познания, добри екипи и сътрудничество с университетите, каза зам.-председателят на минната камара Николай Вълканов (в средата) на четвъртия Европейски минен бизнес форум в София
© Велко Ангелов
"Благодарение на съвременните технологии и иновациите в България се преработват медни руди с ниско съдържание на метал, каквито на много места в света се третират като отпадък."
Иван Андреев, изпълнителен директор на Българската минно-геоложка камара
Условия за успех
За последните 25 години в България не е направен нито един нов рудник, но за сметка на това има много съживени проекти, каза ректорът на Минно-геоложкия университет (МГУ) Любен Тотев. Според зам.-председателя на БМГК и собственик на "Минстрой холдинг" Николай Вълканов причината за възраждането на рудодобива е, че минната индустрия е успяла да намери правилните инвеститори. Той даде пример със седемте проекта за добив на оловно-цинкови руди на "Минстрой", където през последните години са инвестирани над 300 млн. лв., въведени са много нови технологии с помощта на МГУ и в резултат на това от 2013 г. насам производството нараства с по 30% всяка година.
Три са факторите, на които се дължат успешните проекти в минната индустрия в България, смята Вълканов. "България има предвидима среда и данъчна политика, а в нашата индустрия е много важно да имаш яснота и хоризонти", посочи той. Второто условие са добре работещите европейски фондове, които компаниите използват успешно за различни програми за безопасност, конкурентоспособност и иновации. Третият важен фактор е наличието на добра и работеща банкова система. "Има много добри условия за правене на бизнес, стига да имаш познания, добри екипи и сътрудничество с университетите, за да можеш да постигнеш добри резултати", каза Вълканов.
България има всички предпоставки за успешно развитие на минната индустрия. За последните 15 години в сектора са инвестирани над 4 млрд. лв. и благодарение на успешната приватизация от практически ликвидирана добивната индустрия се превърна в един от основните икономически фактори, който осигурява близо 5% от брутния вътрешен продукт. В същото време страната не е имунизирана срещу световните икономически и геополитически рискове и това има своите ефекти върху добива. Това стана ясно по време на четвъртия Европейски минен бизнес форум, който се проведе в София във вторник. Сред ключовите препоръки е да се подобри взаимодействието с другите индустрии и да се създаде верига на стойността.Няколко световни тенденции определят в момента развитието на минната индустрия като цяло, каза Александър Стоянов от "ВТБ Капитал". Един от ключовите фактори е спадът на цените на стоките на световния пазар. За последните три години петролът е поевтинял с 55%, медта – с 40%, а златото - с 20%. През последните години се забелязва и забавяне на икономическия растеж на развиващите се пазари, като през миналата година капиталовите потоци към тях дори отчетоха негативна стойност (-735 млрд. долара). Важен фактор са също геополитическите напрежения, които произтичат от миграцията към ЕС, очакваните ефекти от Brexit, ситуацията в Украйна и доколко Русия ще успее да остане стабилен доставчик на суровини, както и нестабилността в Близкия изток, от което зависят доставките на петрол. Все по-важна роля играят технологичният прогрес и дигитализацията, които до голяма степен определя конкурентоспособността на минните технологии.Добивната индустрия е чувствителна на геополитически промени, като основните бизнес рискове произтичат от бъдещия икономически растеж, производителността и достъпа до капитал, посочи Василий Николетопулос от международната консултантска компания Natural Resources GP. Като ключови фактори, които могат да повлияят на сектора, той отбеляза също забавянето на растежа в най-големия потребител - Китай, както и неяснотите в политиката на Турция след опита за преврат. Не са за подценяване и изборите в САЩ, където евентуална победа на Доналд Тръмп ще създаде нови геополитически отношения с Русия и Китай, каза Николетопулос.Един от рисковете, пред които е изправена минната индустрия, е свързан с намаляващото съдържание на метал в рудите, което повишава разходите за добив и преработка, каза още Стоянов. Това от своя страна води до развитие на технологиите и подобряване на производителността. "Благодарение на съвременните технологии и иновациите в България се преработват медни руди с ниско съдържание на метал, каквито на много места в света се третират като отпадък", посочи изпълнителният директор на Българската минно-геоложка камара (БМГК) Иван Андреев. Съществуват и немалко политически рискове, главно свързани с промяна на регулаторната среда, както и опасност от ресурсен национализъм, каза Стоянов.България има всички предпоставки за успешно развитие на минната индустрия, стана ясно от презентацията на Стоянов. Един от факторите за това е достъпът до технологии. От 2000 г. досега в сектора са инвестирани над 4 млрд. лв. в иновации и оборудване, както и в околна среда и квалификация на персонала. "Данните показват, че спадът в стойността на произведената продукция в рудодобива през 2015 г. е доста по-малък от понижението на цените на металите, което се дължи на направените иновации", коментира Андреев.По отношение на богатството на ресурсите България разполага със значителни запаси, но в глобален план е малък играч. Други предимства на местната индустрия са ефективното управление на риска и достъпът до информационни технологии. Що се отнася до човешкия капитал, проблем в страната е недостигът на подготвени средни специалисти, но пък предимство е наличието на квалифицирани висши кадри, каза Андреев.В страната има повече възможности за добив, отколкото се използват, показват данни на камарата. Геоложкият потенциал се състои в наличието на над 60 вида суровини, които имат доказани запаси, но не се разработват. Много показателен пример е и фактът, че вносът на суровини надвишава местното производство 3.4 пъти по натурални показатели и 7.5 пъти по стойност на продукцията.


title: "Глориент" инвестира 10 млн. евро в нова сграда в логистичния парк East Ring

maintext:
East Balkan Properties е инвестирала 29 млн. евро в "Глориент инвестмънт БГ", каза представителят на британската компания Майкъл Юлър
© ЮЛИЯ ЛАЗАРОВА
171.5
хил. кв.м е общата застроена площ на сградите, които "Глориент инвестмънт БГ" отдава под наем в 17 града
"Техномаркет" вече дължи над 2 млн. евро на компанията
Веригата магазини за техника "Техномаркет", която в началото на годината стана собственост на "НСН инвестмънт" на депутата от ДПС Делян Пеевски, вече дължи над 2 млн. евро наеми на "Глориент инвестмънт БГ". Сумата обаче се мени постоянно, тъй като нараства с около 300 хил. евро месечно, каза Майкъл Юлър.
След смяната на собствеността "Техномаркет" оспори договор от 2006 г., с който "Глориент инвестмънт БГ" изкупи и отдаде под наем около половината от магазините на веригата. Към момента вървят общо 27 дела по казуса, от които 8 са заведени от "Техномаркет", а другите - от "Глориент".
"Техномаркет" сега използва 14 имота на "Глориент", но не плаща наем за нито един, каза Юлър. "Плащат обаче на други собственици, включително за активи, които бяха включени в първоначалния ни договор, но след това продадохме на други инвеститори", каза той. Такъв е случаят с магазина в "Младост", който сега е собственост на "Форт Нокс". В имотите, за които "Техномаркет" не плаща наем, влизат и четири, които "Глориент" е построила или купила от други компании след договора от 2006 г.
Компанията за инвестиции в недвижими имоти "Глориент инвестмънт БГ" ще инвестира около 10 млн. евро в изграждането на нова, трета сграда в логистичния парк East Ring край София. Строителството се очаква да започне в началото на следващата година и да продължи шест месеца, като за момента няма сключен договор с наемател. Целият парцел от над 220 хил. кв.м е собственост на компанията и разполага с необходимата инфраструктура. Досега в проекта, който се изпълнява на етапи, са инвестирани 10 млн. евро. Това съобщиха от британската East Balkan Properties (EBP), която държи 40% от дяловете в българското дружество. Другият основен партньор е Христо Кусев (57%).Новата сграда ще бъде с обща площ 12.8 хил. кв.м и ще е подходяща за склад, леко промишлено производство и др. Помещенията ще бъдат високи 10.5 м и ще бъдат сертифицирани по екостандарта BREEAM. Предвижда се обектът да бъде готов за експлоатация до края на 2017 г.Развитието на парка започна през 2011 г., когато компанията закупи земята за проекта. Към момента на територията му вече са изградени и работят два склада. Първата сграда е с разгъната застроена площ от 6.4 хил. кв.м и беше завършена през 2014 г. Подобно на склада, който предстои да бъде построен, за нея също нямаше предварителен ангажимент от наемател."Решението ни да купим земята и да изградим индустриален парк беше рисковано, тъй като заради кризата банките не бяха склонни да отпускат кредити, а и малко компании се престрашаваха да правят инвестиции. Затова бяхме принудени да се развиваме спекулативно, без ангажимент от наемател", обясни представителят на EBP Майкъл Юлър на пресконференция. Няколко месеца по-късно обаче сградата беше отдадена под наем на дистрибутора на авточасти "Евро 07". Вторият обект в парка също е с площ 6.4 хил. кв.м. Сградата беше завършена през юли тази година, а наемател е транспортната компания "Карго партнер"."Глориент инвестмънт БГ" е създадена през 2005 г. с цел да изгражда и отдава под наем търговски площи, като инвестицията на британския партньор е 29 млн. евро. След началото на кризата и излизането някои ритейлъри от българския пазар компанията решава да преустрои освободените обекти за леко промишлено производство. Така в момента тя предлага изграждането и отдаването на помещение според нуждите на клиента.Днес дружеството има общо 27 свои обекта в 17 града в страната с обща застроена площ от 171.5 хил. кв м. За последните десет години приходите от наеми на дружеството са в размер на 167 млн. лв., казаха от компанията.


description: Вторият кабинет на Борисов осигурил средствата за преодоляване на последиците от фалита на КТБ

title: Слабоумно благодарим

maintext:
Взетият външен дълг се оказа амнистия за източилите КТБ и извънреден данък за гражданите.
© АНЕЛИЯ НИКОЛОВА
Пред мисията на МВФ премиерът Борисов се похвалил, че след банковата криза преди две години неговият втори кабинет осигурил средствата за преодоляване на последиците от фалита на четвъртата по големина банка в България - КТБ.Да припомним как Борисов осигури тези средства - през декември 2014 г. мнозинството в парламента гласува нов външен заем от 3 млрд. лева, а финансовият министър уточни, че заради КТБ през 2015 г. ще има още две нови емисии държавни облигации на международните пазари. Депутатите пък направо гласуваха чек за 8 млрд. евро дълг (близо 16 млрд. лв.) до 2017 г., от който правителството да си тегли, когато му потрябват пари.Така и баба знае да управлява. Но по-скандалното са уверенията, че съществената част от парите на КТБ няма как да бъдат върнати. Казват ни го, без дори да си помръднат пръста за случващото се в банката и след затварянето й, когато източването на активите й продължи с пълна пара, но вече не от Цветан Василев, както на управляващите отчаяно им се иска публиката да мисли. Затова са оглушките - и на изпълнителна власт, и на прокуратура, на свидетелските изявления на Василев по "обществените тайни" за БТК, "Булгартабак", контрабандата на цигари, възходът на "Водстрой 98", финансирането на медии и пр.На този фон осигурените от втория кабинет на Борисов милиарди дълг заради КТБ може да се определят по два начина - като амнистия за извършителите на "кражбата на века" и като извънреден данък, с който гражданите покриват причинените от нея финансови дупки.И ако използваме лексиката на премиера, първият му кабинет ни "осигури" раздуването на КТБ до гигантска финансова пирамида, а вторият - прескъпата чаша студена вода след фалита й. "Слабоумието не е проблем, ако не е на власт", пошегува се преди дни отиващият си посланик на Франция. Предвид факта, че властта произтича от народа, не ни остава друго, освен слабоумно да й благодарим.


description: Първият и единствен президент на страната - Ислам Каримов, който я управлява от 1991 г., е починал на 78-годишна възраст, след като получи удар,...

title: Reuters: Президентът на Узбекистан е починал

maintext:
© Shamil Zhumatov
Първият и единствен президент на страната - Ислам Каримов, който я управлява от 1991 г., е починал на 78-годишна възраст, след като получи удар, съобщи Reuters, позовавайки се на три дипломатически източника. Каримов влезе в болница в събота. Авторитарният лидер създаде режим, който редица организации за правата на човека наричат един от най-репресивните в света. Смята се, че хиляди негови опоненти са вкарани в затвора, а свободата на словото дълго е потискана.


description: Общо 1.14 млрд. евро е планирал ЕС за страната, като 1/3 от сумата е национално финансиране.

title: България се нуждае от 2.7 млрд. евро, за да приключи със старите реактори на АЕЦ "Козлодуй"

maintext:
Европейската сметна палата препоръчва на България, Словакия и Литва да бъдат в готовност сами да покрият разноските по съхранението на старото гориво
© Мария Съботинова
1.14 млрд. евро е планирал ЕС за страната, като 1/3 от сумата е национално финансиране.
да бъде прекратена
България ще има нужда от 2.7 милиарда евро, за да приключи напълно въпроса със старите съветски реактори, използвани в АЕЦ "Козлодуй". Става въпрос за блоковете от първи до четвърти, сочи доклад на Европейската сметна палата, съобщава кореспондентът на БТА в Брюксел.До 2020 г. ЕС е отделил 3.8 милиарда евро за необходимите дейности в трите държави.Данните показват, че до 2020 г. за България ЕС е планирал 1.14 милиарда евро, а 31% от стойността на необходимите дейности, или общо 348 милиона евро, са национално финансиране и се покриват от държавния бюджет.Сметната палата на съюза прогнозира обаче, че нужната сума за трите държави е общо 5.7 милиарда евро. Тя би нараснала двойно, ако бъдат взети предвид разходите по съхранението на отработеното ядрено гориво. В същото време Европейската комисия вече заяви, че не може да се очаква увеличение на вече определеното финансиране.Палатата препоръчва след 2020 г. програмата за закриването на старите съветски реактори в България, Словакия и ЛитваПосочва се, че след 2020 г. може да бъде осигурявано финансиране от ЕС само при ясен календар и разчет на необходимите дейности. Досега именно Европейският съюз осигурява средства за разглобяването и обезвреждането на осем реактора в трите държави, като четири от съоръженията работеха в АЕЦ "Козлодуй".В последния доклад по темата на Европейската сметна палата се посочва, че в "Козлодуй", както и в словашката АЕЦ "Бохунице" все още има работа по събарянето на сградите, помещавали спрените реактори.Палатата призовава трите държави да възприемат подхода "замърсителят плаща" и да бъдат в готовност сами да покрият разноските по съхранението на старото гориво.


description: Пазарът е силно доминиран от местни играчи

title: Кои са големите хотелиери в София

maintext:
Radisson Blu става InterContinental
Фотограф: Цветелина Белутова
Бившият хотел "Сердика" скоро ще се превърне в Hyatt
Фотограф: Цветелина Белутова
Един от големите инвеститори в хотели в столицата е строителната компания НИКМИ. Акционери в НИКМИ са Милчо Благоев, МСА КО на Николай Козанов и Петър Милев. Първият от трите им софийските хотела е петзвездният хотел "Гранд хотел София", който започва работа през 2004 г. Вторият е Central Park, в близост до НДК. Последен отваря Suit Hotel Sofia в Студентски град, като различното в концепцията му е, че стаите могат да се наемат дългосрочно, т.е. могат да се ползват 24 часа от момента на настаняването, а не трябва да се освобождават в определено време на следващия ден. Характерно за инвеститора е, че е затворил цикъла си на работа, като инвестира и впоследствие управлява хотелите. Мениджърското дружество е "София хотелс мениджмънт", собственост на НИКМИ, като то централизира някои от дейностите. Хотелските активи са в три отделни дружества ("Гранд хотел София", "Централ парк София" и "Суит хотел София") и така се постига оптимизация на някои дейности. Строителят има и още един хотел - "Лилия" в Златни пясъци. НИКМИ е инвеститор и в още незавършения "Милениум център" зад НДК. В кулите освен офиси ще има хотел, като отдавна в публичното пространство се върти информацията, че ще дойде друг от големите брандове и ще бъде пряка конкуренция на Hilton, но договор с верига няма. Най-успешният от хотелите на строителя е "Гранд хотел София", който има заетост от близо 80% през тази година при 75% през миналата, коментира Жулиета Серафимова, генерален директор на хотела. Той се представя добре и по рейтинг в сайтовете за резервации, като успява да поддържа и едни от най-високите цени на пазара. Около 65% от приходите на хотела идват от настаняване, а останалите са от конферентните му зали, спортния център и заведенията.Друг голям инвеститор в хотели в София е отново компанията за инвестиции в недвижими имоти "Феърплей интернешънъл" с основател и член на борда на директорите Марио Захариев. Подобно на НИКМИ, групата управлява три хотела в града, като два - 5-звездния Arena di Serdica и 4-звездния Cristal Palace, са собственост на инвеститора, а последният Hill Hotel е взет под наем за менажиране. При първите два хотела заетостта е 70%, а при Hill 65 - 70%. Компанията изначално е заложила на това да наложи собствена верига на пазара - FPI Hotels & Resorts. Тя се управлява от "Феърплей пропъртис мениджмънт", пак част от групата. Мениджърското дружество управлява още две апартаментни къщи в София и ваканционни селища в Созопол и Банско. "Феърплей интернешънъл" е мажоритарен акционер в дружеството със специална инвестиционна цел "Феърплей пропъртис", което има проекти в сферата на строителство.Третият голям инвеститор в хотели е българската строителна компания "Маркан". Тя я от 23 години на пазара и е работила по проекти като изграждане на автомобилния завод на "Литекс моторс" в ловешкото село Баховица, подизпълнител е на гръцката Terna за офис сградата City Tower на площад "Македония", както и по грубия строеж на The Mall и Bulgaria Mall в София. През 2013 г. "Маркан" откри хотел Novotel до столичния търговски център The Mall на бул. "Цариградско шосе" и инвеститорът Ем Ейч Кю, собственост на "Маркан", подписа дългосрочен договор за управление с френската хотелиерска група Accor. Тъй като проектът се оказа успешен, през пролетта на тази година от компанията обявиха, че ще изградят още два нови хотела в обща сграда. Те ще работят под марките Novotel и Ibis, като и двете се управляват от полския хотелски оператор Orbis. Локацията на предстоящия проект е булевард "Тодор Александров", на един от изходите на метростанция "Опълченска" срещу McDonald's. Предвижданата инвестиция е между 20 и 22 млн. евро, като планът е до края на 2017 г. новите хотели да влязат в експлоатация. Акционери в "Маркан холдинг" са Валентин Каназирев (с 60%) и Николай Йовев.Основателите на "Винпром Пещера" Антон Щерев и Атанас Петров и бившият царски лобист Спас Русев от няколко години действат съвместно при покупките на големи столични хотели, работещи под известни брандове. Това са Hilton и Radisson Blu, като първия Русев продаде изцяло на пловдивската група, а във втория са съдружници. И двата хотела преди това имаха чужди собственици. Първи премина към Спас Русев Radisson Blu, като продавач на 5-звездния хотел бе "Горт секюритис" на британеца Хенри Гуин-Джоунс. Хотелът е собственост на дружеството "Интерхотел гранд хотел София", което пък се притежава почти изцяло от "Уърлд трейд къмпани". Последната е с офшорен собственик, затова крайният акционер е неизвестен. При сделката за хотела през 2012 г. за купувач се сочеше Спас Русев. Той, синът му Евгени и адвокатът му поеха ръководството на компанията. После имаше няколко промени, като Спас Русев излезе от борда, а в момента офшорната компания се представлява от сина на Русев - Евгени. В началото на 2016 г. официално беше обявено, че хотелът ще смени бранда и вече ще е InterContinental. В ръководството на хотела влезе и представител на "Галакси инвестмънт груп", която е на Антон Щерев и Атанас Петров, и от компанията официално обявиха, че контролират и Radisson Blu.Столичният Hilton, който има 20-годишен договор за управление със световната верига, също се разделили с чуждия си собственик - заради финансови проблеми на ирландската Quinn Group в края на 2013 г. той беше придобит от Спас Русев. Сделката беше за 24 млн. евро, като купувач е основаната от него "Глобъл пропъртиз лимитид (България)". Впоследствие "Глобъл пропъртиз лимитид (България)" формално е придобита от офшорно дружество - регистрираната в Лихтенщайн Расасо. В края на 2015 г. "Галакси инвестмънт груп" купи Hilton, като придоби контрол върху офшорното дружество.Гръцка собственост има в петзвездния "София хотел Балкан", по-известен като бившия Sheraton, който от 2014 г. вече оперира под марката The Luxury Collection. И този, и предишният бранд са част от американската компания Starwood Hotels, като компанията поднови тогава договора си за франчайз за още 10 години. Дружеството "София хотел Балкан" е листнато на фондовата борса, като най-големи акционери в него са регистрираното на Маршаловите острови Bandola Properties и кипърската Kokari, но реално е част от гръцката Kokari на Янис Даскалантонакис. Последните години вероятно заради липсата на реновации и по-голямата конкуренция приходите на хотела падат.Друго чуждо присъствие с балкански корен има в столичния хотел Ramada, по-известен като бившия хотел "Принцес". Активът в близост до централна жп гара е част от групата на турския бизнесмен Суди Озкан – един от най-големите играчи в страната в бизнеса с казина. Акционерното дружество, собственик на хотела, е "София принцес хотел", в което 97.66% е на Суди Озкан. Управлението с договор за франчайз и по стандартите на марката Ramada, част от американската Wyndham Hotels, започва в края на 2013 г. Световната верига Wyndham стъпи на българския пазар първо в Пловдив, където сключи договор с друг хотел от групата на Озкан - "Тримонциум Принцес".С гръцка собственост е софийският Park Inn by Radisson, който до 2010 г. носеше името Greenville. Хотелът е собственост на гръцкия инвестиционен фонд Bluehouse.Британски е произходът на инвестицията в бизнес хотела Hiliday Inn, намиращ се в "Бизнес парк" в "Младост". За строителството му британската Meridian Leisure Hotels влиза в страната през местно дружество - "Меридиан хотелс България".В края на 2014 г."Кемпински хотел Зографски" стана собственост на компанията "Виктория груп ВМ", свързана с Ветко Арабаджиев. Той започва като съдружник с империята на Илия Павлов "Мултигруп" в пловдивския "Захарен комбинат – Кристал" и към момента има хотелски активи на Елените, Слънчев бряг, Пампорово, Пловдив. При сделката за столичния 5-звезден хотел продавачи бяха наследниците на първия собственик след приватизацията Иван Зографски, а сделката се случи, като бяха придобити 92.84% от капитала на "Частно акционерно дружество Зографски". Сега акционерното дружество носи името името ВГ и се представлява и управлява от съпругата Маринела Арабаджиева. Сътрудничеството с бранда Kempinski приключи след влизането на Ветко Арабаджиев и семейството му, като новият собственик излезе с мащабни идеи за преобразяване на хотела, които включват дори издигането на два нови небостъргача. В отчета на ВГ се казва, че през 2015 г. е инвестирало 2.8 млн. лв. в обновяване. Нови са фоайе и лоби бар, открит е нощен клуб "Мегами" (бившият клуб "Вариете"), обновени са конферентни зали, ремонтирана е спортната зала, открити са нови търговски обекти, започва обновяване на хотелската част и т.н. Целите, които се поставят в отчета, е хотелът да се ориентира към международните конференции. Около "Маринела" скандалите продължават. Преди дни проверка на Дирекцията за национален строителен контрол (ДНСК), направена заедно с МВР и Главна инспекция по труда, е установила, че незаконното надстрояване на едноетажното тяло на столичния хотел "Маринела" продължава в извънработно време. ДНСК издаде заповед за спиране на незаконното строителство още през май, но продължава да се строи.Генералният директор на "Лукойл България" Валентин Златев, по-известен с черноморските си хотели и с активите си в Правец, присъства на пазара на хотели в столицата със собствеността си върху бившия хотел "Сердика" при паметника на Левски, който скоро трябва да се превърне в Hyatt. Това ще е първият в България хотел с американския бранд, като по-конкретно той ще е под марката Hyatt Regency, която е една от трите високи марки на веригата. Собственикът и инвеститор е компанията, свързана със Златев, "Тера тур сервиз", като договорът с Hyatt е за 30 години. От компанията инвеститор съобщиха, че ще вложат 30 млн. евро – собствено финансиране и банков кредит, като хотелът трябва да бъде готов в края на 2017 г. или началото на 2018 г. Близо 10 години по изгорялата сграда нямаше развитие, но сега събарянето й започна.Един от най-успешните на пазара хотели е новият 5-звезден Sense, намиращ се на бул. "Цар освободител". Той отвори през пролетта на 2013 г. и още от самото начало е част от групата Design Hotels. Въпреки че разполага само със 71 стаи, представители на бранша коментират, че хотелът се представя много добре на пазара. Това личи и от финансовите резултати на компанията, собственик на хотела - БЛВД. Приходите нарастват, а през 2015 г. хотелът излиза и на печалба, като генералният му мениджър Елица Величкова коментира, че запълняемостта му е над средната, като има месеци, през които тя е 90%. Негови преки конкуренти са само хотели в най-високата категория и с централна локация като "Гранд хотел София", "София хотел Балкан", по-известен като бившия Sheraton, Hilton и, разбира се, съседът Radisson Blu. Управител на БЛВД е Георги Чопев, познат като собственик на заведения, например бившата дискотека "Ескейп", собствеността е разпределена между него, Марица Чопева и Иво Христов.Хотелът на мажоритарния собственик на Инвестбанк Петя Славова се намира на бул. "България" и е под бранда на веригата й Festa. Туристическият й бизнес е концентриран във "Феста хотели". Освен хотела в София Славова има обекти още в Несебър, Поморие, Слънчев бряг, Кранево и Арапя, както и два хотела на Боровец. В миналото тя прави опит да развива хотелите си под чужд бранд. Iberostar беше брандирал хотели на "Феста хотели" - един от тях и този в столицата, а другият - "Феста Панорама" в Несебър. През 2008 г. обаче двете страни развалиха договора помежду си.През 2014 г. столичният "Родина" стана собственост на Людмил Стойков, по-известен с курорта си "Дюни". Обектът беше продаден заради необслужвани дългове срещу 25 млн. лв. Наемател на хотела е"Астория груп", регистрирано в средата на април 2014 г. и еднолична собственост на "Дюни". Стойков е известен най-общо с четири неща - бизнес със стомана и скрап, курорта "Дюни", спонсорството на президентската кампания на Георги Първанов и мегаделото по САПАРД. През април 1999 г. той купува срещу 2.7 милиона долара курортното селище "Дюни", което към момента включва 4 хотела и вилно селище. Собствеността отдавна преминава към офшорни компании, но "Дюни" се управлява от Елза Радкова, която според информацията в медиите е близка приятелка на Стойков. Радкова е управител и на "Астория груп".От лятото на тази година 4-звездният Downtown, разположен на бул. "Васил Левски", има нов собственик. Това е хотелиерът с активи в Приморско Йордан Христов, който притежава още разнородни бизнеси. Той купи сградата от дългогодишния й собственик Ованес Мелик-Пашаев, известен с продуцентската си къща "Джокер медиа", хлебопекарните си "Даунтаун" и фериботния комплекс в Оряхово. Сделката е през "Перла турист инвест". Новият собственик Йордан Христов е приватизирал преди време "Химмаш", занимаващо се с производство на резервоари, цистерни и контейнери от метал, както и "ОМЗ – София", производител на оптико-механични и оптико-електронни прибори като бинокли, мерници, лазерни далекомери. Хотелиерският му бизнес е концентриран в "Перла турист", като тя менажира няколко хотела в Приморско, където той има и съдружия с морската община през две дружества, в които общината е апортирала терени.Година преди началото на кризата заработи и четиризвездният "Метрополитън", намиращ се на бул. "Цариградско шосе". Инвеститор в обекта е строителната компания "Вълканов и Миланов". Първоначално е имало вариант хотелът да стане част от международна верига, но впоследствие идеята е отпаднала. До онзи момент дейността на инвеститорите е била специализирана в строителството на жилища, като "Вълканов и Миланов" е приемник на основаната през 1992 г. ЕТ "Искрен – Милан Миланов" от баща, син и зет – Милан Миланов, Искрен Миланов и Михаил Вълканов. Сега съдружници в компанията са Искрен Миланов Станков и Драгомила Миланова Станкова–Вълканова.Според регистрите на Министерството на туризма собствеността на 5-звездния Анел е на "Анел 98", която вече се казва "Анел корпорация". Съдружници в компанията са Ангел Симеонов и "Анел бинго АБС", където участие има пак Симеонов. Дружеството се занимава с хотелиерство, ресторантьорство и организиране на хазартни игри с игрални автомати. Разследване на "Капитал" показа, че през пролетта на 2009 г. "Анел 98" бетонира мидения плаж на Созопол. В сферата на нелепото тогава някой се опита да изкупи целия тираж от броя на "Капитал" с публикация по темата. Читатели и разпространители тогава потвърдиха, че това се извършва от хора, които след това са се качвали във фирмени автомобили на "Анел".Собственик на четиризвездния "Вега София", разположен на кръстовището на бул. "Г. М. Димитров" и "Акад. Стефан Младенов" (между кварталите "Дървеница" и Студентски град), е авиокомпанията, специализирана в превозите на товари, "Карго ер" (преди "Вега еърлайнс"). С мажоритарно участие от 59.40% в нея е Петър Ценков, известен още с участията си в офроуд състезания като рали "Дакар". С 30.6% е другият съуправител Иван Иванов, като другите двама собственици са Ангел Петров и Кирил Георгиев. Хотелът беше открит в края на 2006 г., като приходите от хотелиерска дейност са 1 млн. лв. на година от общ оборот на компанията 54.5 млн. лв. за 2015 г.С шест хотела в София под марката си е създадената през 1946 г. в САЩ огромна хотелска верига Best Western. Тя стъпва на българския пазар със свое представителство през 2005 г. и работи на принципа на франчайзинга. "BW Premier Тракия хотел" на ул. "Солунска" е инвестиция на Красимир Гергов. Негов съдружник в проекта е Георги Кирчев, собственик на падналата през 2006 г. сграда на "Алабин", която уби две момичета.Според регистрите на Министерство на туризма собствеността на "BW хотел Експо" е на "Саза тур". Тя е еднолична собственост на "Радис груп" със седалище в Пловдив. Тя притежава и "Инвеста пропъртис", която се сочи като инвеститор в "Брюксел център" до летище София, като според информация в сайт за набор на персонал в групата е и BW Premier Sofia Airport Hotel. Акционер в "Радис груп" е регистрираното в Швейцария "Дарика холдинг" и Албена Тодорова Анастасова. Компанията е свързана с Румен Анастасов, известен с прякора Козела. Анастасов е смятан за приближен до Георги Илиев и групировката ВИС (през 2001 г. влиза в управата на "Локомотив" (Пловдив) заедно с Илиев). Днес през няколко дружества управлява имоти в Пловдив, София, а в Слънчев бряг притежава един от най-големите хотели - "Алба". "Радис груп" е собственик на "Ем Си инвест", която строи нов хотел в стария град на Созопол.Собствеността на "BW Premier Collection сити хотел" според регистрите на Министерство на туризма е на "Хотел сити София", където собствеността е на Ясен Наков. Собственик на "BW хотел Европа" е Емил Александров през дружеството "Хотел Европа", като Александров има и туристически бизнес в Долна баня през дружеството си "Аква парадайз". Собствениците на BW Plus Bristol Hotel пък са Велислав Велков и Христо Куков през дружеството "Бристол БГ". Велислав Велков е в съвета на директорите и на "Мнемоника", която през 2014 г. се класира на 48-о място в основната класация на Deloitte Fast 50 за най-бързо растящи IT фирми в Централна и Източна Европа.


description: Оптимизъм има в промишлеността, строителството и търговията на дребно, но в сферата на услугите се влошава значително. Това е и причината общият...

title: Бизнес климатът през септември e останал без промяна

maintext: Оптимизъм има в промишлеността, строителството и търговията на дребно, но в сферата на услугите се влошава значително. Това е и причината общият показател запазва нивото си от предходния месец, показват данните на НСИ. Основните фактори, които ограничават развитието на бизнеса, остават свързани с несигурната икономическа среда и недостатъчното търсене от страната.


description: Размисли по празниците пред няколко къщи

title: За съединените, осведомените и забравените

maintext:
Илюстрация "Патриарх Евтимий" 4, Иван Стоянович
Увеличаване "Патриарх Евтимий" 4, Иван Стоянович
Автор: Александър Геров Смаляванеа>
От средство за препитание тази служба прераства в негово призвание и с него той обикаля няколко града на Княжество България, прието от 1879 г. в Международния пощенски съюз, докато е прокуден за революционна дейност в Източна Румелия и в Пловдив е привлечен за сътрудник и уредник на в. "Независимост", списван от Петко Славейков – някогашния му учител по "словестност", всъщност и по свободолюбие, и от Петко Каравелов. С непримиримия си дух става един от петимата членове на Българския таен централен революционен комитет за Съединението, съратник на Захари Стоянов.
с усилена и бърза комуникация, дори с помощта на ген. Кирил Ботев, се опитвал да мобилизира подкрепа из цялата страна, свързвал министри и генерали, предавал съобщения, генерирал новини, сондирал настроенията сред населението и гарнизоните в страната...
Без да е непременно дипломат от кариерата, Иван Стоянович е свързан и с другата славна българска дата през септември – обявяването на Независимостта, за чието признаване от Цариград той е изпратен там през октомври със специалната задача за първи сондаж с Великия везир. Месец по-късно под ръководството на министър Ляпчев участва в същинските преговори с османското правителство.
Илюстрация "Узунджовска" 3А, д-р Недялков
Увеличаване "Узунджовска" 3А, д-р Недялков
Автор: Александър Геров Смаляванеа>
Бях проверила, че са паметници на архитектурата – е, и какво от това!? Много сърдечно, но не само заради плахата си надежда, че някой с нещо може да спре разрухата, в двора ме поканиха да седна и върху масичката две отзивчиви и мили възрастни дами разстлаха стари семейни снимки. Разказаха ми за прадядото Рангел, земеделец от Карлово, чиято дъщеря се омъжила за учителя Недялков, който дошъл да преподава в близкото и прочуто училище, носещо името на дарителя за просвещение Иван Денкоглу. На двамата си внука, Иван и Ангел, дядото решил да подари по една къща и потърсил карловеца арх. Никола Лазаров, който на земляци не отказвал.
Илюстрация "Узунджовска" 3А, сем. Недялкови
Увеличаване "Узунджовска" 3А, сем. Недялкови
Автор: Александър Геров Смаляванеа>
По това време Кемал Ататюрк трябва да е бил военен аташе в София и вероятно е идвал по работа в къщата. Единият внук станал инженер в Германия и не се върнал в построения за него дом. Другият вече бил д-р Ангел Недялков и след време станал главен лекар на санаториума в Искрец. Докато още работел в Александровска болница, станал атентатът в храма "Св. Неделя" и той няколко дни не се прибирал в къщи, за да помага на ранените. Но като гръден хирург се прочул в Искрец. На вратата на къщата, която го е издържала да следва, още стои бяла табела с името му и специалността: гръдни болести и рентгенология. За признанието му като изключителен ръководител на важното лечебно заведение намерих доказателства в протокола на едно заседание на Народното събрание от 1946 г., където той е даден за добър пример в здравеопазването. Сигурно това е защитило семейството и къщата му по онова време, макар че по-късно били правени опити тя да им бъде отнета "за нуждите на ЦК". Наложило се тогава да продадат част от нея. Добре че сега са се върнали праправнуци, които се грижат за архитектурните забележителности, които обитават.
Илюстрация "Княз Борис I" 74, ген. Кисьов
Увеличаване "Княз Борис I" 74, ген. Кисьов
Автор: Александър Геров Смаляванеа>
Дали защото България е малка по площ, а и столицата й не е голям град, та в почти всяка от старите къщи, уловени от фотообектива, е закодиран поне по един епизод от 66-годишния сериал за нейното трудно, но и изумително бързо приобщаване към Европа след 1878 г. А и във всеки епизод могат да се проследят – по снимки, хроники, спомени и архиви, разпилени или съхранени – няколко паралелни събитийни линии или преплетени съдби на герои с различни роли в строителството на независима България.И понеже след летния отдих септември пак ни предлага поводи за екскурзии, избрах да останем по софийските улици и да си припомним какво всъщност "празнуваме" с националните почивни дни... чрез житейската история на един българин, свързан и с двете знаменателни исторически събития – Съединението и Независимостта. При все че в изисканата и модерна за времето си фамилна къща на бул. "Патриарх Евтимий" 4 Иван Стоянович-Аджелето, наричан още и съединист, е прекарал малка част от невъобразимо борбения си и самоотвержен живот, тя е съхранила духа му чрез потомците, останали свързани с нея и до днес.Преди това семейство Стоянович обитавало намиралата се на нейното място – край реката в края на града – двукатна вила-конак на последния софийски бей. Новият им дом е проектиран от архитектите Тодор Горанов и Борис Русев в стила модерн с принципите на функционализма, възприети от двамата през следването им в Германия. Главната фасада изглежда асиметрична и вместо със сецесионови орнаменти е украсена с грамаден витринен прозорец на хола на първия етаж, който се смъквал с механизъм в сутерена и отварял интериора към външното пространство. След бомбардировките стъклото го нямало. В контраст с витрината са многостенните ъглови прозорци на втория етаж, а формата и подпорните конзоли на покрива придържат този типичен представител на ранния модернизъм в България към традициите и на българската архитектура. В национален стил са камините и дървените тавани в салоните на долния етаж. Стопанинът обичал да добавя към подредбата ценни мебели и изящни предмети от различни краища на света. Дали се е връщал (като на кинолента – професионалния атрибут на повечето му потомци) към сиротото си юношество след кланетата в Стара Загора през 1877 г., когато са бягали в различни посоки с учителя му Петко Славейков и Иван се озовал със сестричката и братчето си чак в Свищов, където станал телеграфист в руската армия?Поемайки отново ролята на телеграфист, на 6 септември 1885 г. той пръв разпространява официално из Северна и Южна България вестта за мирната революция – едничкият телеграфист между съзаклятниците, който... сам се сещаше къде и как да подготви властите в областта да възприемат преврата, пишат после за него. Но преди да последвам само в няколко изречения неудържимия устрем на Аджелето в служба на родината, нека да припомня произхода на прякора му от турската дума за "бърз, буен, припрян", а и на окончанието "-ич" към фамилното име – прищявка на чичо му Тодор Стоянов, докато следвал медицина във Франция, та да е по модата. Докторът също защитил родовата чест, като помагал при боевете на Шипка, а после подкрепил и Съединението.За пионерската си дейност в съобщенията на България Иван Стоянович трябва да е черпел идеи от осъзнатата необходимост от бърза и пълна информация за успеха на всяко дело. От началник на пощите и телеграфите на Южна България той преминава на фронта на Сръбско-българската война, когато е извикан в щаба на княз Александър и язди до Сливница дадения му вироглав Буцефал (както го назовал князът). Година по-късно, едва положил клетва като депутат, той застава начело на контрапреврата срещу русофилите, детронирали Батенберг, и от телеграфната станция в Пловдив –Впоследствие решението си за абдикация князът споделя лично с Иван Стоянович и Захари Стоянов, след като през ръцете на Аджелето са минали две частни телеграми от близките му в Германия. Около тези събития с дипломатическите си умения и познанства Иван Стоянович успява да усмири бунта на населението в Пловдив срещу турските дипломатически пратеници и западните консули, без да се намесва пряко, а отива при английския консул, стар познайник, и получава от него гаранции срещу опасността от турска окупация.Симеон Радев го оценява като един от строителите на съвременна България и му надписва един от първите неофициални екземпляри на книгата си с думите "На симпатичния герой на тази книга".И наистина, едва 24-годишен и вече със сериозни заслуги към отечеството си, Иван Стоянович създава през 1886 г. първата същинска телеграфна агенция в България – предшественик на БТА с 12 години – по повод откриването в Търново на първата сесия на ІІІ Велико народно събрание, чиято основна цел е да избере нов държавен глава. Агенция "Трапезица" доставяла ежедневно на абонатите си (срещу 6 лв. в предплата) сведения за по-важните решения и действия на ВНС. Агенцията обменяла и информация с чужбина – получаваше новините от странство, които се използваха в контекста на вътрешната политика у нас. Години по-късно на Стоянович е възложено и преустройството на функциониращата вече БТА. Журналист по природа, но и опозиционер по съвест, той се ползвал с доверието на монарси и правителства, но никога не му се поверява министерски пост. Остава си завладяващ, енергичен, почти лишен от самолюбие. Народното събрание приема предложени от него закони – за създаване на Пощенска спестовна каса и за условията на труд на чиновниците и служещите в системата на съобщенията. Подарява на страната си, за да е в крак с напредъка на света, и първата безжична радиотелеграфна станция "Франга" край Варна, построена със заем.Отново в амплоато си на шеф на комуникациите участва и в двете Балкански войни като отговарящ за военната поща, телеграфа и телефона на армията, докато съпругата му Мария финансира и управлява лазарет с 15 жени. В края на Първата световна война е пак дипломат и през 1918 г. участва в преговорите за мир със Съветска Русия (в присъствието на Троцки) в Брест-Литовск и преподписва договор за мир с независимата държава Украйна. Следва дипломатическа мисия в Будапеща със забележителни успехи в полза на българското население там.Междувременно синът му Петър, кръстен на загиналия му в Стара Загора баща, завършва "държавни науки" в Германия и защитава докторат върху развитието на българското селско стопанство, специално тютюнопроизводството, където и Иван Стоянович е имал търговски интереси. Именно синът става изкупителната жертва за приноса на три поколения Стоянович към обединението, независимостта, свободата и модернизацията на България. Когато след 1944 г. страната е подчинена на държавния терор и изграденият в нея европейски обществен ред е отхвърлен, Петър Стоянович-младши е арестуван, обявен за престъпник и пребит в милицията, после изправен пред уж "народния" съд, докато през цялото време сплотеното и свито от ужас семейство крие от стария му баща какво всъщност става зад стените на национализирания им дом, окупиран от съветски военни и разузнавачи... Комуникацията и дипломацията са обезсмислени и единствената съпротива – или защита – на 83-годишния Аджелето е да изгори по-голямата част от спомените си в една от домашните камини и пред цялата фамилия. Тя обаче е успяла да се отърси от пепелта и да почерпи от завета на дедите импулс за творчество, дух за устояване, та да предава от сцената, екрана и страниците на книги и списания моралните послания на човечността.И ако след този спомен за времето на Съединението и Независимостта мога да се върна към почти лишеното ни от ентусиазъм настояще, ще отскоча няколко улици по към сърцето на Стара София, където от доста време ме мами с усмихнато лице една от онези къщи, които плачат със сълзи от ронеща се мазилка под маската на оптимизъм, скулптирана за украса на фасадата. Намира се на "Узунджовска" 3 и има "сестра" в двора, почти скрита от погледа на минувача.От 1908 до 1910 г. на малкия парцел се появили двете къщи – най-напред вътрешната, а след нея и външната. Стилът на проектанта им се разпознава по хармоничното съчетаване на сецесионови детайли по еркера с елементи от възрожденската ни архитектура, като дървения чардак с широка резбована стряха на втория етаж на по-предната къща, не само запазил се, какъвто си е бил, но и оцелял от бомбата, разрушила съседна къща. Ала истински стъписваща е засмяната женска глава, поставена високо над страничния вход – маскарон, каквито се виждат по романтичните къщи във Варна и в Русе. Май не съм забелязвала друга такава в София. Къщата в двора пък се отличава с флорални мотиви по фасадата и с тераса като дървена беседка на приземния етаж – за излаз към градината. Семейният архив пазел плановете с подписа на арх. Лазаров на всеки лист.За да учат внуците в чужбина, наложило се предната къща да бъде дадена под наем – на турското консулство. Било е времето на Балканските войни. На патинираните снимки се виждат две заптиета и плака с турския герб.Като завивам надясно по ул. "Княз Борис" и стигам до пресечката с "Петър Парчевич", пред очите ми е една съвсем тайнствена и отдавна занемарена къща, която често се появява в блоговете и форумите на ценители на софийските старини. Заслужава да отдадем почит поне на създателя й през 1913 г., арх. Киро Маричков, като публикуваме снимката й в тази устойчива рубрика, за да се порадват повече хора и далеч от София на артистичната й осанка, акцентирана с еркер и украсена с арковидни прозорци, фронтони и същинско изобилие от пластични геометрични детайли и флорални мотиви. В архива с паметници на архитектурата фигурира под името ген. Кисьов. Вероятно това е Александър Кисьов, възпитаник на Военното училище в София и участник в поне две от войните през ХХ век. Нищо повече не се знае за живота му до края му през 1964 г., нито за роднини и наследници. А може би къщата е принадлежала на ген. Янаки Кисьов, знаменит български криминалист, който е имал доста превратна съдба и тя би обяснила днешната участ на поредната изчезваща архитектурна брошка в премяната на София.Смелостта да преразказвам живота на съединиста Иван Стоянович-Аджелето почерпих от забележителната биографично-историческа сага от най-младия Петър Стоянович "Известният непознат", написана топло и аналитично не само за неговия род, но и за всичките му спътници през онези 66 години европейско развитие на България.


description: Спрямо японската йена регистрира лека загуба от 0,3%. Разнпосочните очаквания за това какви ще са действията на Федералния резерв по отношение на...

title: Доларът остана стабилен спрямо основните валути

maintext: Спрямо японската йена регистрира лека загуба от 0,3%. Разнпосочните очаквания за това какви ще са действията на Федералния резерв по отношение на лихвите през този месец не дават подкрепа на щатската валута. Еврото също се търгува почти без промяна на нива от 1.1238 долара. Доларовият индекс, който следи щатската валута спрямо шест основни конкурента, се запазва стабилен на ниво 95.308.Информацията е актуална към 10.30 часа.


description: Още в началото на сесията в четвъртък основният индекс на борсата в София се повиши с над 1,7%. След като в сряда той добави 3.4% днес оптимизма на...

title: Sofix ускорява движението си нагоре

maintext: Още в началото на сесията в четвъртък основният индекс на борсата в София се повиши с над 1,7%. След като в сряда той добави 3.4% днес оптимизма на пзара продължава. Оборотите също са високи – над 300 хил. лв. "Софарма" поскъпва с 2.21%, "Химимпорт" с 2.16%, а "Трейс груп холд" с малко над 4%. "Индустриален холдинг България" е най-печелившата акция малко след началото на сесията с повишение от 10.22%.Информацията е актуална към 10.30 часа


description: Сезонът на събитията тече в пълна сила, а от скоро на пазара се предлагат и изключително иноватвните шатри Мастъртент. Те се предлагат от Райт Рентал...

title: Качествени и иновативни - шатрите Mastertent предлагат реклама, удобство и комфорт

maintext:
[Райт Рентал]
Публикацията е част от платеното съдържание в Капитал Light.
[Райт Рентал]
[Райт Рентал]
Сезонът на събитията тече в пълна сила, а от скоро на пазара се предлагат и изключително иноватвните шатри Мастъртент. Те се предлагат от Райт Рентал – компанията за специални събития, които в продуктовия си каталог имат всичко от А до Я за организиране на събития. От компанията отчитат, че през изминалото лято шатрите Мастъртент са били предпочетени от останалите видове в портфолиото им заради лесното сглобяване, бързото обслужване и възможността да се брандират. Предпочетени са за фестивали, концерти, спортни състезания, изложения, рекламни щандове и дори и сватби.Освен това брандът развива и дейност в областта на социалното предприемачество – безвъзмездното подпомагане на общественозначими каузи и начинания. В наскоро провелия се мултижанров фестивал за градска култура "София Диша", на който бяха партньор, шатрите Мастъртент дадоха подслон на фондация "За нашите деца" и фондация "Дечица" за популяризиране на дейността им чрез различни активности. Екипът на Райт Рентал е на мнение, че подпомагането на спортните активности, повишаването на благотворителността и популяризирането на активностите в областта на културата ще допринесе за по-здравословен живот, изпълнен с повече радости. След като през лятото партнира на A to Jazz, Роженския събор, Ирин Пирин, Wrong Fest, Фестивал на здравето в Южния парк и автомобилни състезания за купа Дракон, Мастъртент ще се присъедини и към предстоящите "Толе-фест" (17 и 18 септември) и "Софийски маратон" (9 октомври).Шатрите Мастъртент са новост за българския пазар и се предлагат в удобен сак, който позволява лесното им пренасяне, а в комплекта са включени всички механизми и не се изисква носене на допълнителен инструментариум за сглобяването им. Шатрите Мастъртент се сглобяват изключително бързо – за една минута, като по този начин дават възможност за започване на работа веднага. Също така те са с доказана безопасност и допълнителни екстри за оптимално удобство. Сертифицирани са по всички европейски изисквания, TUV и ISO, а също така са ветро-, водо - и пожароустойчиви. Уникалната свързваща система е патентована, като цялата конструкция е изработена от алуминий, за да гарантира здравина и запазване на формата.Това са единствените шатри на българския пазар, които предлагат креативни идеи и отпечатване на уникална рекламна визия по стените и покрива, както и да се добавят рекламни флагове. Освен това може да се избира и от различни цветове на тентата и на рамката. От Facebook страницата на Райт Рентал можете да черпите различни идеи за приложението на шатрите при организиране на събитие, а повече за шатри Мстъртент можете да прочететеи да гледате как се сглобяват ТУК Райт Рентал е официален представител на Мастъртент за България, но освен това те предлагат и други видове и размери шатри, както и огромен избор от допълнително оборудване. Ако ви предстои да организирате събитие, свържете се още сега с тях. Разгледайте продуктовия каталог на фирмата, какти и пълната брошура на шатри Мастъртент на сайта на Райт Рентал.


description: Общият размер на дължимата сума по заведеното от "Атомстройекспорт" арбитражно дело е 620 милиона евро. За целта бюджетът на министерството ще бъде...

title: Министерство на енергетиката ще отпусне заем на НЕК за плащането на дълга по делото за АЕЦ "Белене"

maintext: Общият размер на дължимата сума по заведеното от "Атомстройекспорт" арбитражно дело е 620 милиона евро. За целта бюджетът на министерството ще бъде увеличен, а НЕК няма да плаща лихви за ползваната помощ и няма да предоставя обезпечения. Това е решено на днешното заседание на Министерски съвет, който е одобрил законопроект за предоставянето на финансовата помощ. Toй ще бъде разгледан на извънредно съвместно заседание на бюджетна и енергийна комисия в парламента, което ще се проведе от 14.30 ч. днес (20 септември). От решението не става ясно с каква сума ще бъде предоставена на НЕК. Средствата ще бъдат осигурени от държавния бюджет, обяви министърът на енергетиката Теменужка Петкова по време на днешното заседание на правителството.


description: На 13 и 14 септември премиерът Бойко Борисов се срещна с колегите си от Сърбия и Унгария Александър Вучич и Виктор Орбан, а водещата тема на разговорите бе мигрантската криза. В центъра на медийното внимание пък попадна т.нар. инспекция на "граничното преградно съоръжение" на браздата между България и Турция. "Бъдещето на Европа се решава не в Брюксел, а тук, където стоим – на границата", заяви от браздата унгарския премиер.

title: Фотогалерия: Един ден на браздата с Борисов, Орбан и "Гранична полиция"

maintext:
13/16
Позицията на Борисов относно общите европейски мерки също претърпя промяна на границата. Докато в Берлин преди три седмици той заяви, че "e необходимо общоевропейско решение и проява на истинска солидарност между държавите в Европа за разрешаването на мигрантската криза", то на браздата заявлението бе, че "универсално решение не може да бъде взето от Брюксел", а ЕС може да съдейства само за сближаване на позициите и за консолидиране на усилията на страните в Европа – позиция, много близка до тази на унгарския премиер Виктор Орбан.
Автор: Надежда Чипева


description: Британската посланичка в България пред "Капитал"

title: Ема Хопкинс: Великобритания ще търси уникална за себе си сделка с ЕС

maintext:
Великобритания разглежда по много практичен начин свободното движение, докато другите държави от ЕС гледат на него по-емоционално, смята британската посланичка
© Цветелина Белутова
Профил
Ема Кейт Хопкинс е посланик на Великобритания в България от май 2015 г. Преди това тя ръководи кампанията на британското правителство за спиране на сексуалното насилие във военни зони. През 2014 г. кралица Елизабет II удостоява Хопкинс със званието "Служител на Ордена на Британската империя" (Officer of the Most Excellent Order of the British Empire (OBE) за работата й в тази област. Като част от работата й в правителството Ема Хопкинс се занимава с въпросите на миграцията и предоставянето на убежище, правата на човека, европейското законодателство, вътрешните работи, международното наказателно право, организираната престъпност и насилието над жени. Тя разработва и осъществява стратегията на британското правителство за борба с трафика на хора. Хопкинс завършва право в университета "Кеймбридж" и работи като юрист от 1995 до 2001 г.
- Не съм от хазартния тип хора, но бих се обзаложила, че са много малки. Някои хора обсъждат вероятността да има втори референдум, нови избори за парламент и поставят под въпрос дали ще продължим с процеса по напускането на ЕС. Но мисля, че ясната позиция на британското правителство е, че Brexit означава Brexit. Затова ние ще продължим с този процес, ще последваме волята на британския народ и мисля, че вероятността да променим позицията си е много малка.- Мисля, че тези хора са в лагера на пожелателно мислещите. Нашата позиция е, че няма смисъл да се активира член 50, докато не сме завършили анализа, който правим, за да имаме ясен мандат за преговори. И е в наш интерес, както и в интерес на другите европейски държави, да идем старателно подготвени за преговори. Затова няма да започнем процеса тази година, а най-рано в началото на следващата. Не сме направили график, защото не искаме да си връзваме ръцете, преди да сме си свършили цялата работа.- Мисля, че днес (в сряда - бел.ред.) Тереза Мей събира британския кабинет, за да обсъди целите на преговорите. Към момента все още не сме решили какво е най-добро за интересите на Великобритания, но също и на ЕС. От нашата гледна точка искаме да постигнем британски тип сделка, т.е. приспособена за страната ни. Няма нужда да следваме който и да е от затвърдените модели като норвежкия, канадския или който и да е. Имаме потенциала да договорим споразумение, което да е от полза за всички, защото сме в уникалната позиция да сме били в ЕС 43 години.- Мисля, че това е изкривяване на същината на ЕС. Преди Brexit ние така или иначе бяхме само 60% в ЕС, защото не бяхме нито част от еврозоната, нито в шенгенското пространство, не участвахме в мерки, свързани със сектора на вътрешните работи и правосъдието. И не само Великобритания има различни договорки с ЕС - Ирландия има свой собствен протокол, Дания... много различни страни са вътре и вън по различни въпроси. Само 19 страни - членки на ЕС, използват еврото, не всеки е в Шенген. Заблуда е да се мисли, че досега ЕС е бил едно и също за всички. Това е организация, която е изключително гъвкава и винаги е проявявала готовност да подкрепи различни договорки, и ние подкрепяме това, защото вярваме, че се нуждаем от подобна гъвкавост, за да бъде ЕС успешен модел. Ако съюзът е скован блок, той не може да е успешен и това бе нашата позиция по време на преговорите преди Brexit.- Ние не напускаме Европа - не можем да го направим физически, но и по исторически, културни и емоционални причини ние запазваме толкова много връзки с ЕС. Нашата цел е да поддържаме тези връзки, както и достъпа до единния пазар. Сега обмисляме как можем да постигнем това, като вземем предвид, че аспекти от него като свободата на движение не се нравят на голяма част от британското общество. Трудна задача е да се балансира между двете. Но ролята на Великобритания в ЕС винаги е била на двигател за завършването на единния пазар, намаляване на административните тежести, развитие на единния дигитален пазар, въвеждането на оценка на въздействието, ограничаване на бюджета. До голяма степен сме били на една и съща страна с България по много от тези въпроси. Ние няма да променим тези наши позиции, както и фундаменталното си разбиране, че по-малко регулации са добри за свободната търговия.Мисля, че е важно откъде започваме - Великобритания влиза в тези преговори от позицията на икономическа сила - имаме най-високите нива на заетост в историята, намалихме дефицита си с 2/3 от върха му през 2009 г., банките ни са добре капитализирани, а през миналата година страната привлече около 21% от чуждите инвестиции в ЕС, а сме само 13% от населението му. Дори Международният валутен фонд (МВФ) прогнозира, че въпреки Brexit ние ще растем повече, отколкото Германия, Франция и Италия през следващата година.В момента сме в преходен период, в който ще обмисляме как да изковем новите отношения с Европа, кои сектори ще бъдат приоритет, кой модел ще изберем, но започваме от силна позиция. Това ни дава увереност и оптимизъм и аз мисля, че след първоначалния шок от Brexit сега в британското правителство има повече оптимизъм. Гледаме на Brexit като на възможност, от която можем да спечелим. Да, това е и изпитание, но ни отваря нови възможности за търговия с други части от света.- Исторически имахме много близки отношения с Британската общност, САЩ, а връзките ни с Китай се засилват.- Не, но досега целяхме да се обвържем с ЕС заради нашата близост и не бяхме приоритетизирали усилията си към тези пазари. Може би щяхме да го направим, ако нямахме сигурната опция да се върнем към европейските пазари.- Да, и ние положихме огромни усилия Брюксел да завърши единния пазар и единния банков сектор. Но сега ще пренасочим усилията си в друга посока - как да правим бизнес с други части на света, с нови пазари.- Явно сте по-наясно от мен какъв е бил водещият аргумент за Brexit - имаше множество такива по време на референдума, като например тези за загубата на суверенитет, липсата на прозрачност, начина, по който се управлява ЕС... Трудно е да се каже кой бе най-важният. Но миграцията е много чувствителен аргумент във Великобритания - ние сме остров с ограничено пространство, имаме нетно увеличение на миграцията с по 300 хил. души на година, половината от които са от ЕС. В резултат на това нашата социална система, болници и училища се огъват под напора на увеличаващото се търсене. Идва момент, когато хората си казват: "Не можем да продължим така, не е устойчиво." Страната има висок прираст на населението в сравнение с повечето страни в ЕС и до 2030 ще бъде най-населената страна в Европа. И идва момент, в който трябва да се замислим над този фактор.Свободното придвижване е многозначно понятие. Свободно движение на хора, на бизнесмени и работници е напълно различно от свободното движение на туристи. Великобритания разглежда по много практичен начин свободното движение - другите държави гледат на него по-емоционално, какво означава то за фундаменталните ценности на ЕС. За Великобритания това не важи, ние винаги сме били доста евроскептични относно някои от тези въпроси. Ние трябва да вземем предвид това, когато преразглеждаме отношенията си с ЕС - премиерът потвърди, че нова сделка с Брюксел, която не решава този аспект, не може да бъде реализирана. Когато се срещне днес, кабинетът със сигурност ще разгледа внимателно компромиса между свободата на движение и достъпа до единния пазар.


description: Финансовите проблеми на южнокорейския превозвач създават несигурност за търговците

title: Фалитът на Hanjin Shipping блокира стоки за милиарди долари в морето

maintext:
© KIM HONG-JI
Финансовите проблеми на една от най-големите компании за морски превози - Hanjin Shipping, са блокирали товари на стойност 14 млрд. долара в световните океани. Това принуждава собствениците на стоките спешно да търсят начини да ги превозят до клиентите, съобщава Financial Times.Южнокорейската Hanjin Shipping подаде заявление за банкрут през миналата седмица. Вследствие на това десетки нейни кораби, превозващи половин милион товарни контейнери, са блокирани извън световните пристанища заради неяснотите кой трябва да плати дължимите такси и сметки. Някои от корабите вече са станали собственост на кредиторите на компанията.Корейският производител на електроника Samsung Electronics обяви, че негови товари на стойност 38 млн. долара са блокирани на кораби на Hanjin в международни води. Ние сме като пътници в автобус, на които се казва, че не могат да слязат", подчертава юристът на компанията Еван Джоунс. Samsung обмисля наемането на 16 чартърни товарни самолета за изпълнение на блокираните поръчки, повечето от които са за САЩ.Около 95% от производствените стоки в световен мащаб – от дрехи до електроника, се пренасят с товарни контейнери. Макар Hanjin да отговаря само за около 3.2% от контейнерния капацитет в глобален мащаб, фалитът й предизвиква сътресения в превозите. Тези проблеми вероятно ще имат висока цена, тъй като фирмите ще бързат да прехвърлят доставките си към други превозвачи. Прекъсването идва точно в периода, в който търговците подготвят доставките за зимния празничен сезон.Анализаторите засега не очакват да се стигне до недостиг на стоки на пазари като САЩ по време на празниците, но рискът за това ще се увеличава, колкото по-дълго продължава блокирането на товарите на Hanjin. "Ако не се намери решение за тази ситуация, ефектът може да се усети по рафтовете в магазините. В момента търговците се опитват да намерят начин да приберат стоките си от корабите", отбелязва Нейт Херман, старши вицепрезидент на American Apparel&Footwear Association. Асоциацията, която представлява производители и търговци на облекла, организира специална конференция с членовете си по въпроса."Макар съдилищата в Южна Корея и САЩ да гарантираха на Hanjin защита от кредитори при банкрут, ситуацията е на границата на хаоса. С толкова много кораби, блокирани извън пристанищата, собствениците на стоките нямат идея кога ще могат да ги разтоварят", коментира Ларс Йенсен, директор на холандската консултантска фирма SeaIntelligence Consulting.Защитата от кредитори гарантира, че корабите на Hanjin могат да влизат и излизат от определени товарни терминали без опасност от конфискация на активи. Търговци и брокери обаче коментират пред FT, че съдебните решения не разрешават проблемите с доставките, тъй като не е ясно дали корейската компания ще може да плати нужните такси за разтоварване. Защитата от кредитори в САЩ също така не гарантира активите на компанията в европейски и азиатски пристанища. Корейското правителство гарантира защита от кредитори само в три пристанища извън страната – Лос Анджелис, Сингапур и Хамбург.Ларс Йенсен заявява, че в момента 43 кораба на Hanjin се движат към дестинации, където няма гаранции, че ще могат да разтоварят контейнерите. Други 39 кораба на компанията се намират на котва извън пристанищата, а осем са конфискувани от кредитори. Ситуацията създава проблеми и за екипажите на корабите, които имат ограничени запаси от храна, вода и гориво.